Կասպեր Վան Դին

Կասպեր Վան Դին Կրտսեր (ծնվել է 18 դեկտեմբերի 1968 թվականին, Նյու Ջերսի նահանգում, ԱՄՆ), ամերիկացի դերասան, ավելի ճանաչված Ջոննի Ռիկո դերով «Աստղային վայրէջք» (1997) և «Աստղային վայրէջք 3։ Կողոպտիչ» (2008) ֆիլմերում։

Կենսագրություն

Վաղ տարիներ 
Ծնվել է 1968 թվականի դեկտեմբերի 18-ին Ռիջվուրդ քաղաքում, Նյու Ջերսի նահանգում, ԱՄՆ։ Ավանդաբար, Վան Դինովների ընտանիքում յուրաքանչյուր արական սեռի առաջնեկին անվանում են Կասպեր։ Կասպեր Վան Դինը տասնմեկերորդ անդամն է իր դինաստիայում Կասպեր անունով։ Ունի երեք քույր. 2 տարի նրանից մեծ Սուդի Վան Դինը և 2 տարի նրանից փոքր Քրիստինը, ինչպես նաև խորթ քույր Դեբբին, ով մեծ է նրանից 14 տարով։

Իր մանկությունը Կասպերն անցկացրել է Ռիդվուդում, ապրելով Վան Դին փողոցում, որն անվանել են իր նախնիներից մեկի անունով։ Կասպերի հայրը եղել է սպա նավատորմում, իսկ նրա երկու պապիկները եղել են ծովայիններ Երկրորդ համաշխարհային պատերազմում։ Այդ իսկ պատճառով Կասպերը, հետևելով իր նախնիներին, հաճախել է ծովակալ Ֆառագուտի անվան ակադեմիա Ֆլորիդայում։ Վան Դինը սերում է Նյու Յորքի մոտակայքում վաղուց հաստատված հին հոլանդական ընտանիքից։ Ինչպես նաև ունի շվեդական, ֆրանսիական, անգլիական արմատներ և ամերիկացի հնդիկների արմատներ։

Երբ Կասպերը դարձավ ավելի մեծ, նրա ընտանիքը տեղափոխվեց Ֆլորիդա, և նա ընդունվեց ծովակալ Ֆառագուտի անվան ակադեմիա։ Հետո նա գնաց Ֆլորիդա նահանգի համալսարան Տալլախասիյում, բայց նա չավարտեց այն։

Կարիերա 
Կասպերի հետաքրքրությունները փոխվեցին, և որոշելով դառնալ դերասան, Վան Դինն ուղևորվեց Լոս Անջելես, որտեղ նկարահանվում է պատահական դերերում տարբեր սերիալներում և ֆիլմերում։ Երկու նրա հիշարժան դերերը եղել են «օճառային օպերայում»` «Մեկ կյանք, ապրելու համար» (One Life to Live) և «Բևերլի Հիլզ, 90210» սերիալում։ Չնայած նրան, որ այս հեռուստադերերը բերում են որոշ համբավ դերասանին, անցնում է ևս մի քանի տարի, նախքան Վան Դուին հաջողվում է նկարահանվել ֆիլմում։

Վան Դին 1997 թվականին նկարահանվում է կենսագրական ֆիլմում Դին, Ջեյմս| Ջեյմս Դին «Ջեյմս Դին:մրցավազք ճակատագրի հետ» Ռոբերտ Միտչեմի հետ։ Դերը ֆիլմում բերում է երիտասարդ դերասանին հաջողություն։ Շուտով այդ ֆիլմից հետո նա ստանում է Ջոնի Ռիկոյի դերը գիտա-ֆանտաստիկ Պաուլ Վերհուվենի «Աստղային վայրէջք» ֆիլմերում։ Շնորհիվ այս աշխատանքի դերասանի մասին իմանում է ամբողջ աշխարհը և նա սկսում է ստանալ շատ առաջարկություններ։ Նկարահանվել է Տարզանի դերում «Տարզանը և կորած քաղաքը» 1998 թվականին։

2008 թվականին նկարահանվել է Ջոննի Ռիկոյի դերում «Աստղային վայրէջք 3։ Կողոպտիչ» ֆիլմում։

Անձնական կյանք 
1992 թվականին սկսում է հանդիպել հայտնի դերասան Միտչեմ Ռոբերտի թոռնուհու՝ Քերրի Միտչեմի հետ։ Մեկ տարի հետո նրանք ամուսնանում են, իսկ սեպտեմբերի 23-ին 1993 թվականի ծնվում է Վան Դինի որդին Կասպեր «Կապպի» Ռոբերտ Միտչեմ Վան Դինը, ով դառնում է տասներկուերորդ Կասպերը իրենց ազգում։ 1996 թվականի հոկտեմբերի 15-ին ծնվում է Վան Դինի աղջիկը Կերոլաին Դորոտի Գրեյս «Գրեիս» Վան Դինը։ 1997 թվականին նրանք բաժանվում են։

1999 թվականի մայիսի 8-ին Լաս Վեգասում Վան Դինն ամուսնանում է դերասան Կատրին Օկսենբերգի հետ, ում հետ նա նկարահանվել է «Կոդ Օմեգա» և ուրիշ ֆիլմերում։ Կետրինը մեծ է Կասպերից 7 տարով, նա արքայադուստր Ելիզավետա Յուգոսլավսկոյի աղջիկն է և համարվում է սերբիական Կարագեորգևիչ դինաստիայի ժառանգը։Նրանք ունեն երկու ընդհանուր աղջիկ։ Մայա (ծնվել է 20 սեպտեմբերի 2001) և Սելեստ Ալմա (ծնվել է 3 հոկտեմբերի 2003)։ Նրանք 2005 թվականին միասին հայտնվեցին իրենց սեփական ռեալիտի հաղորդումով «Ես ամուսնացել եմ արաքայադուստրի հետ» («I Married a Princess»), որը հեռարձակվել է ԱՄՆ-ում, Մեծ Բրիտանիայում և Ավստրալիայում։

Ֆիլմագրություն

Ծանոթագրություններ

Աղբյուրներ 

 Casper Van Dien’s Watch Over Me profile at MyNetworkTV.com  
 
 CNN.com interview with Casper Van Dien 
 Casper Van Dien interview at TheCinemaSource.com
 'I Married A Princess' article in the Malibu Times 
 Casper Van Dien Interview at www.sci-fi-online.com

Ամերիկացի դերասաններ
Ամերիկացի տղամարդ կինոդերասաններ